**PRILOGA III – FINANČNA IN POGODBENA PRAVILA**

Kazalo

[I. PRAVILA, KI SE UPORABLJAJO ZA PRORAČUNSKE KATEGORIJE NA PODLAGI PRISPEVKOV NA ENOTO 2](#_Toc107326083)

[II. PRAVILA, KI SE UPORABLJAJO ZA PRORAČUNSKE KATEGORIJE NA PODLAGI POVRAČILA DEJANSKO NASTALIH STROŠKOV 21](#_Toc107326084)

[III. POGOJI ZA UPRAVIČENOST AKTIVNOSTI PROJEKTA 25](#_Toc107326085)

[IV. KONČNO POROČILO 26](#_Toc107326086)

[V. ZNIŽANJE NEPOVRATNIH SREDSTEV ZARADI SLABEGA ALI DELNEGA IZVAJANJA ALI IZVAJANJA Z ZAMUDO 28](#_Toc107326087)

[VI. SPREMEMBE NEPOVRATNIH SREDSTEV 29](#_Toc107326088)

[VII. PREVERJANJA UPRAVIČENCA DO NEPOVRATNIH SREDSTEV IN PREDLOŽITEV DOKAZIL 31](#_Toc107326089)

# PRAVILA, KI SE UPORABLJAJO ZA PRORAČUNSKE KATEGORIJE NA PODLAGI PRISPEVKOV NA ENOTO

I.1 Pogoji za upravičenost prispevkov na enoto

Kadar so nepovratna sredstva v obliki prispevka na enoto, mora število enot izpolnjevati naslednje pogoje:

* enote morajo biti dejansko uporabljene ali proizvedene v obdobju, določenem v členu I.2.2 Posebnih pogojev;
* enote morajo biti potrebne za izvajanje projekta ali proizvedene v njegovem okviru in
* število enot mora biti določljivo in preverljivo, zlasti pa podprto z dokumenti in dokazili, opredeljenimi v tej prilogi.

I.2 Izračun in dokazila za prispevke na enoto

1. **Podpora za potne stroške**

Kraj izvora se praviloma razume kot kraj, v katerem ima sedež organizacija pošiljateljica, kraj izvajanja pa kot kraj, v katerem ima sedež organizacija gostiteljica. Če se sporoči drug kraj izvora ali izvajanja, mora upravičenec navesti razlog za to spremembo.

Če se pot ni opravila ali se je financirala iz drugih virov EU, ne iz programa Erasmus+ (npr. udeleženec v mobilnosti je že v kraju izvajanja zaradi druge aktivnosti, ki se ne financira na podlagi Sporazuma), mora upravičenec za vsako zadevno mobilnost to ustrezno sporočiti v orodju Erasmus+ za poročanje in upravljanje. V tem primeru se nepovratna sredstva za potne stroške ne dodelijo.

1. Izračun zneska nepovratnih sredstev za potne stroške: znesek nepovratnih sredstev se izračuna tako, da se število udeležencev na razpon razdalje poti pomnoži s prispevkom na enoto, ki se uporablja za zadevni razpon razdalje poti in vrsto potovanja (standardno ali zeleno), kakor je določen v Prilogi IV k Sporazumu. Prispevek na enoto na razpon razdalje poti predstavlja znesek nepovratnih sredstev za povratno pot med krajem odhoda in krajem prihoda. V primeru zelenih načinov prevoza (vlak, avtobus, avtomobil v souporabi) se uporabljajo prispevki na enoto za zeleno potovanje, sicer pa prispevki na enoto za standardno potovanje.

Prispevki na enoto za pot se uporabljajo za vsako mobilnost osebja. Za mobilnost študentov se prispevki na enoto za pot uporabljajo za a) institucije pošiljateljice iz najbolj oddaljenih držav članic EU in tretjih držav, pridruženih programu, ter regij (najbolj oddaljene regije, Ciper, Islandija, Malta) ter čezmorskih držav in ozemelj, b) udeležence z manj priložnostmi v kratkotrajni mobilnosti študentov ter c) udeležence, ki potujejo v tretje države, ki niso pridružene programu, razen v tretje države, ki niso pridružene programu, iz regij 13 in 14. V slednjem primeru (c) se upravičenci lahko odločijo, da ne zagotovijo prispevka na enoto za pot, razen za udeležence z manj priložnostmi. Merila za tako nezagotavljanje morajo biti pravična (upoštevati načelo enake obravnave), pregledna, dokumentirana in objavljena na spletnem mestu institucije.

Za določitev ustreznega razpona razdalje poti mora upravičenec navesti razdaljo enosmerne poti, ki jo izračuna s spletnim kalkulatorjem razdalje, ki je na voljo na spletnem mestu Komisije:

<https://ec.europa.eu/programmes/erasmus-plus/resources/distance-calculator_sl>.

Upravičenec v orodju Erasmus+ za poročanje in upravljanje izračuna zneske nepovratnih sredstev za pot na podlagi veljavnih stopenj prispevka na enoto.

1. Sprožilni dogodek: dogodek, ki je pogoj za upravičenost do nepovratnih sredstev, je, da se je udeleženec dejansko udeležil aktivnosti.
2. Dokazila

* Dokazila za osebje: dokazilo o udeležbi v aktivnosti v obliki izjave, ki jo podpiše organizacija gostiteljica in ki v primeru kombinirane mobilnosti zajema tudi virtualne komponente ter v kateri so navedeni ime udeleženca, namen aktivnosti ter potrjeni začetni in končni datum aktivnosti fizične mobilnosti.
* Dokazila za študente: dokumentarna dokazila, ki jih izda organizacija gostiteljica in ki v primeru kombinirane mobilnosti zajemajo tudi virtualne komponente ter na katerih so navedeni:
* ime študenta;
* potrjeni začetni in končni datum aktivnosti fizične mobilnosti

v naslednji obliki:

* prepis ocen (ali priložena izjava) v primeru mobilnosti za študij;
* potrdilo o praksi (ali priložena izjava) v primeru mobilnosti za prakso.

Poleg tega se v primeru uporabe trajnostnih prevoznih sredstev (zeleno potovanje) kot dokazilo uporablja častna izjava, ki jo podpišeta oseba, ki prejme nepovratna sredstva za potne stroške, in organizacija pošiljateljica. Udeležence je treba obvestiti, da morajo hraniti dokazila o potovanju (vozovnice) in jih na zahtevo predložiti upravičencu.

**B. Individualna podpora**

1. Izračun zneska nepovratnih sredstev za študente: znesek nepovratnih sredstev se izračuna tako, da se število dni/mesecev fizične prisotnosti na študenta pomnoži s prispevkom na enoto na dan/mesec, ki se uporablja za zadevno državo gostiteljico, kakor je določen v Prilogi IV k Sporazumu. Dodajo se lahko financirani dnevi potovanja, če je to relevantno za posamezno aktivnost, in sicer do mej, določenih v Vodniku za prijavitelje.

V primeru nepolnih mesecev pri dolgotrajni mobilnosti se znesek nepovratnih sredstev izračuna tako, da se število dni v nepolnem mesecu pomnoži z 1/30 prispevka na enoto na mesec, vključno z dodatnimi zneski.

Študenti in mladi diplomanti z manj priložnostmi, ki sodelujejo v mobilnosti, morajo prejeti dodatni znesek za manj priložnosti za individualno podporo, če izpolnjujejo merila za upravičenost, določena na nacionalni ravni.

V primeru mobilnosti študentov v terciarnem izobraževanju med državami članicami EU in tretjimi državami, pridruženimi programu, ter v tretje države, ki niso pridružene programu, iz regij 13 in 14 za prakso mora študent in mladi diplomant prejeti mesečni dodatni znesek za prakso za individualno podporo.

Dodatni zneski za prakso in manj priložnosti so kumulativni za dolgotrajno mobilnost študentov med državami članicami EU in tretjimi državami, pridruženimi programu, ter v tretje države, ki niso pridružene programu, iz regij 13 in 14.

Če študenti in mladi diplomanti ne prejmejo ločenih finančnih sredstev iz proračunske kategorije podpore za potne stroške, so upravičeni do finančnih sredstev za uporabo trajnostnih prevoznih sredstev, kot je določeno v Vodniku za prijavitelje. Glede dokazil glej oddelek o podpori za potne stroške.

Začetni in končni datum se štejeta, kot sledi:

* začetni datum mora biti prvi dan, ko mora biti študent prisoten v organizaciji gostiteljici (prvi predmet/prvi delovni dan/prvi dan dogodka za dobrodošlico, jezikovnega ali medkulturnega tečaja);
* končni datum mora biti zadnji dan, ko mora biti študent prisoten v organizaciji gostiteljici (zadnji dan obdobja preverjanja znanja/predmeta/dela/obveznega obdobja študija).

Izračun zneska nepovratnih sredstev za osebje: znesek nepovratnih sredstev se izračuna tako, da se število dni fizične prisotnosti na udeleženca pomnoži s prispevkom na enoto na dan, ki se uporablja za zadevno državo gostiteljico, kakor je določen v Prilogi IV k Sporazumu. Dodajo se lahko financirani dnevi potovanja, če je to relevantno za posamezno aktivnost, in sicer do mej, določenih v Vodniku za prijavitelje.

V primeru „delne mobilnosti z ničelnimi nepovratnimi sredstvi“ v mobilnosti v terciarnem izobraževanju, ki se podpira s sredstvi notranje politike, morajo udeleženci prejeti individualno podporo za minimalno obdobje mobilnosti, razen za povsem nefinancirano mobilnost („mobilnost z ničelnimi nepovratnimi sredstvi“).

Spremembe obdobja bivanja za študente in osebje:

* Če je pričakovano obdobje bivanja daljše od obdobja, navedenega v sporazumu o nepovratnih sredstvih, lahko upravičenec:
  + spremeni sporazum o nepovratnih sredstvih med obdobjem mobilnosti, da se upošteva daljše trajanje, če to omogoča preostali znesek nepovratnih sredstev,
  + ali pa se z udeležencem med obdobjem mobilnosti dogovori, da se dodatno število dni šteje za obdobje z „ničelnimi nepovratnimi sredstvi“ (nefinancirano trajanje);
  + Po končani mobilnosti zneska nepovratnih sredstev ni mogoče zvišati.
* Če je potrjeno obdobje bivanja daljše od obdobja, navedenega v sporazumu o nepovratnih sredstvih, se dodatni dnevi štejejo za obdobje z ničelnimi nepovratnimi sredstvi.
* Za dolgotrajno mobilnost študentov: Brez poseganja v spoštovanje minimalnega upravičenega trajanja, če je potrjeno obdobje bivanja krajše od obdobja, navedenega v sporazumu o nepovratnih sredstvih, upravičenec ravna, kot sledi:
  + Če razlika med potrjenim obdobjem in obdobjem, navedenim v sporazumu o nepovratnih sredstvih, presega 5 dni, mora upravičenec podatke v orodju Erasmus+ za poročanje in upravljanje posodobiti tako, da navede potrjeno obdobje (tj. začetni in končni datum iz prepisa ocen ali potrdila o praksi) in nepovratna sredstva se preračunajo.
  + Če pa je razlika 5 dni ali manj, mora upravičenec v orodju Erasmus+ za poročanje in upravljanje ohraniti obdobje, navedeno v sporazumu o nepovratnih sredstvih (tj. nepovratna sredstva se ne preračunajo).
* Če se bivanje prekine, se obdobje prekinitve ne upošteva pri izračunu nepovratnih sredstev za individualno podporo. V primeru prekinitve zaradi višje sile je treba udeležencu dovoliti nadaljevanje aktivnosti po prekinitvi (če to omogočajo pogoji iz tega sporazuma).
* Če udeleženec odpove sporazum z upravičencem zaradi višje sile, mora biti udeleženec upravičen do prejema zneska nepovratnih sredstev, ki ustreza vsaj dejanskemu trajanju obdobja mobilnosti. Preostala sredstva je treba vrniti upravičencu, razen če sta se stranki dogovorili drugače.

1. Sprožilni dogodek: dogodek, ki je pogoj za upravičenost do nepovratnih sredstev, je, da se je udeleženec za določeno obdobje dejansko udeležil aktivnosti.
2. Dokazila:

Dokazila za osebje: dokazilo o udeležbi v aktivnosti v obliki izjave, ki jo podpiše organizacija gostiteljica in ki v primeru kombinirane mobilnosti zajema tudi virtualne komponente ter v kateri so navedeni ime udeleženca, namen aktivnosti ter potrjena datuma fizičnega začetka in konca aktivnosti.

Dokazila za študente: dokumentarna dokazila, ki jih izda organizacija gostiteljica in ki v primeru kombinirane mobilnosti zajemajo tudi virtualne komponente ter na katerih so navedeni:

* ime študenta;
* potrjena datuma fizičnega začetka in konca aktivnosti mobilnosti

v naslednji obliki:

* prepis ocen (ali priložena izjava (potrdilo o udeležbi)) v primeru mobilnosti za študij;
* potrdilo o praksi (ali priložena izjava (potrdilo o udeležbi)) v primeru mobilnosti za prakse.

Dokazila za kombinirano mobilnost in udeležbo v kombiniranih intenzivnih programih: uporabiti je treba običajne dokumente, kot so navedeni zgoraj.

Dokazila za dodatni znesek za manj priložnosti: dokazilo o izpolnjevanju enega nacionalnega merila. V okviru nacionalnih meril je kot dokazilo dovoljena lastna izjava.

(d)    Poročanje:

Udeleženci v aktivnostih mobilnosti morajo predložiti povratne informacije v smislu stvarnih informacij in ocene obdobja aktivnosti ter njene priprave in nadaljnjega spremljanja. Udeleženci morajo pri predložitvi povratnih informacij uporabiti standardni spletni vprašalnik, ki ga zagotavlja Evropska komisija (poročilo udeleženca).

Od udeležencev, ki ne predložijo poročila, se lahko zahteva delno ali celotno povračilo finančnega prispevka iz programa Erasmus+.

**C. Organizacijska podpora**

Izračun zneska nepovratnih sredstev za organizacijsko podporo za mobilnost: znesek nepovratnih sredstev se izračuna tako, da se skupno število udeležb v aktivnostih mobilnosti (tj. ne glede na to, ali se isti udeleženec udeleži ene ali več mobilnosti) pomnoži s prispevki na enoto, ki se uporabljajo, kakor so določeni v Prilogi IV k Sporazumu.

V skupno število udeležb, ki se upoštevajo pri izračunu organizacijske podpore, so vključeni vsi študenti in osebje, ki se udeležijo izhodne mobilnosti, vključno s tistimi z ničelnimi nepovratnimi sredstvi iz programa Erasmus+ za celotno obdobje mobilnosti, ter povabljeno osebje iz podjetij, ki izvajajo vhodno mobilnost. V skupno število oseb, ki se upoštevajo za organizacijsko podporo, niso vštete osebe, ki spremljajo udeležence pri njihovi aktivnosti.

Izračun zneska nepovratnih sredstev za organizacijsko podporo za kombinirane intenzivne programe: znesek nepovratnih sredstev se izračuna tako, da se skupno število udeležencev (učečih se) v kombiniranem intenzivnem programu, ki prihajajo prek aktivnosti mobilnosti študentov za študij ali usposabljanje osebja, pomnoži s prispevkom na enoto, ki se uporablja, kakor je določen v Prilogi IV k Sporazumu in v okviru mej, določenih v Vodniku za prijavitelje.

1. Sprožilni dogodek: dogodek, ki je pogoj za upravičenost do nepovratnih sredstev, je, da se je udeleženec dejansko udeležil aktivnosti, v primeru kombiniranih intenzivnih programov pa, da se je aktivnosti udeležilo minimalno zahtevano število mobilnih učečih se.
2. Dokazila:

Enaka dokazila, kot so določena v oddelku o individualni podpori.

V primeru kombiniranih intenzivnih programov dokazilo o udeležbi, v katerem so navedeni imena udeležencev (učečih se) ter začetni in končni datum njihove fizične aktivnosti.

(d)    Poročanje:

Organizacijska podpora za mobilnost:

* dopustno odstopanje je 10 %, kar pomeni, da se organizacijska podpora ne sme zmanjšati, če je skupno število mobilnosti študentov in osebja za 10 % ali manj manjše od števila mobilnosti, določenega v Prilogi II k Sporazumu;
* če je število izvedenih mobilnosti v fazi končnega poročanja večje od števila, opredeljenega v Prilogi II, se znesek nepovratnih sredstev za organizacijsko podporo omeji na najvišji znesek, opredeljen v Prilogi II.

Aktivnosti mobilnosti: Upravičenec mora poročati o izvedeni aktivnosti.

Organizacijska podpora za kombinirane intenzivne programe: Upravičenec mora poročati o izvedeni aktivnosti.

**D. Podpora za vključevanje za organizacije**

1. Izračun zneska nepovratnih sredstev: znesek nepovratnih sredstev se izračuna tako, da se skupno število udeležencev s podporo za vključevanje v aktivnostih mobilnosti pomnoži s prispevkom na enoto.
2. Sprožilni dogodek: dogodek, ki je pogoj za upravičenost do nepovratnih sredstev, je, da se je udeleženec dejansko udeležil aktivnosti in prejel podporo za vključevanje za udeležence.
3. Dokazila: dokazila o plačilu podpore za vključevanje za udeležence, kakor je določena v oddelku II.2.A te priloge.

**E. Spletna jezikovna podpora (OLS)**

* Upravičenec mora vsem upravičenim udeležencem podeliti dostope do spletne jezikovne podpore (in sicer čim prej po tem, ko so bili izbrani za aktivnost mobilnosti).
* Udeleženci se lahko udeležijo toliko jezikovnih tečajev (in opravijo toliko ocen), kot želijo, v izbranem jeziku, ki je na voljo v orodju spletne jezikovne podpore, pri čemer je treba upoštevati, da bi morali udeleženci v terciarnem izobraževanju, ki se udeležijo dolgotrajnih aktivnosti (14 dni ali več) med državami članicami, v orodju spletne jezikovne podpore v vsakem primeru opraviti samooceno v jeziku mobilnosti.
* Spletno jezikovno podporo je treba uporabiti v obdobju med podelitvijo dostopa do spletne jezikovne podpore in koncem aktivnosti mobilnosti.
* Upravičenec mora spremljati uporabo spletne jezikovne podpore s strani udeležencev na podlagi informacij, pridobljenih prek povezanih orodij upravljanja.
* Upravičenec si mora kar najbolj prizadevati zagotoviti, da izbrani udeleženci aktivno uporabljajo vse dostope do spletne jezikovne podpore (kar vključuje tako ocene kot tečaje).
* Udeleženci mobilnosti se s podpisom sporazuma o nepovratnih sredstvih za mobilnost posameznikov zavežejo, da bodo učenju jezikov namenili ustrezno pozornost ter pred (in po potrebi med) mobilnostjo, če jim je odobrena, opravili oceno znanja jezika in se udeležili tečajev v okviru spletne jezikovne podpore. Udeleženci v terciarnem izobraževanju, ki se udeležijo dolgotrajnih aktivnosti (14 dni ali več) med državami članicami, se zavežejo, da bodo pred odhodom opravili začetno oceno v jeziku mobilnosti.
* Upravičenec mora ravnati v skladu s smernicami za uporabo spletne jezikovne podpore, ki jih zagotovijo izvajalci storitve spletne jezikovne podpore.
* Upravičenec mora o številu uporabljenih ocen znanja jezika in jezikovnih tečajev poročati v poročilih.
* Če je v času predložitve vmesnega in končnega poročila neporabljeno znatno število dostopov do spletne jezikovne podpore, se nacionalna agencija lahko odloči, da bo to upoštevala pri oceni rezultatov projekta v zvezi z upravičencem.

# PRAVILA, KI SE UPORABLJAJO ZA PRORAČUNSKE KATEGORIJE NA PODLAGI POVRAČILA DEJANSKO NASTALIH STROŠKOV

II.1. Pogoji za povračilo dejanskih stroškov

Kadar so nepovratna sredstva v obliki povračila dejanskih stroškov, morajo veljati naslednji pogoji:

1. so stroški, ki jih je imel upravičenec;
2. nastali so v obdobju iz člena I.2.2;
3. navedeni so v oceni proračuna iz Priloge II ali so upravičeni zaradi proračunskih prerazporeditev v skladu s členom I.17;
4. nastanejo v zvezi s projektom, kot je opisano v Prilogi II, in so potrebni za njegovo izvajanje;
5. so določljivi in preverljivi ter zlasti evidentirani v računovodskih izkazih upravičenca in določeni v skladu z računovodskimi standardi, ki se uporabljajo v državi, kjer ima upravičenec sedež, in v skladu z njegovo običajno prakso stroškovnega računovodstva;
6. ustrezajo zahtevam davčne in socialne zakonodaje, ki se uporablja;
7. so smotrni, utemeljeni in v skladu z načeli dobrega finančnega poslovodenja, zlasti glede gospodarnosti in učinkovitosti;
8. niso kriti v obliki prispevka na enoto, kakor je določen v oddelku I te priloge.

II.2. Izračun dejanskih stroškov

1. **Podpora za vključevanje za udeležence**

(a) Izračun zneska nepovratnih sredstev: nepovratna sredstva so povračilo 100 % upravičenih stroškov, ki so dejansko nastali.

(b) Ti dodatni stroški so stroški, ki so neposredno povezani z udeleženci z manj priložnostmi in njihovimi spremljevalci in ki jih ni mogoče kriti z dodatnim zneskom za individualno podporo za udeležence z manj priložnostmi. Ti stroški so namenjeni predvsem kritju dodatne finančne podpore, ki jo udeleženci zaradi svojega telesnega, duševnega ali zdravstvenega stanja potrebujejo za udeležbo v mobilnosti in v pripravljalnih obiskih.

Sredstva za spremljevalce za prvih 60 dni temeljijo na stroških na enoto za mobilnost osebja (podpora za potne stroške, individualna podpora). Tako kot za udeleženca se lahko, če stroški na enoto za podporo za potne stroške ne pokrijejo vsaj 70 % dejanskih potnih stroškov spremljevalca, uporabijo pravila za izredne stroške za drago potovanje. Če je bivanje v tujini daljše od 60 dni, se postavka nepovratnih sredstev „podpora za vključevanje za udeležence“ po 60. dnevu izračuna na podlagi dejanskih stroškov bivanja.

Sredstva za podporo za vključevanje za udeležence se lahko, potem ko so udeleženci izbrani, dajo na razpolago na dva načina. Upravičenec lahko vloži zahtevek za financiranje pri nacionalni agenciji ali izvede proračunsko prerazporeditev v skladu s členom I.16.

(c) Dokazila: dokumentacija, ki utemeljuje potrebo po podpori za vključevanje za udeleženca in jo podpiše organizacija gostiteljica ali pošiljateljica ter v kateri so navedeni ime udeleženca, namen aktivnosti ter njen začetni in končni datum, dokumentacija o načrtovanih dejanskih stroških in njihovi odobritvi s strani nacionalne agencije ter dokazilo o plačilu povezanih stroškov na podlagi računov, na katerih so navedeni ime in naslov organa, ki je izdal račun, znesek in valuta, datum računa, ter če je ustrezno, dokumentacija, ki jo podpiše organizacija gostiteljica ter v kateri je naveden začetni in končni datum bivanja spremljevalca).

(d) Poročanje: upravičenec mora za vsako stroškovno postavko v tej proračunski kategoriji navesti vrsto stroškov in dejanski znesek nastalih stroškov.

1. **Izredni stroški**
2. Izračun zneska nepovratnih sredstev: nepovratna sredstva so povračilo 80 % naslednjih upravičenih stroškov, ki so dejansko nastali.
3. Upravičeni stroški:

* stroški, povezani z jamstvom za predhodno financiranje, ki ga predloži upravičenec, kadar tako jamstvo zahteva nacionalna agencija, kakor je določeno v členu I.4.2 Sporazuma;
* stroški najvarčnejšega, a tudi najučinkovitejšega načina potovanja, za upravičene udeležence, za katere običajno pravilo financiranja ne krije vsaj 70 % upravičenih stroškov. To financiranje se lahko študentom in osebju dodeli samo, če so upravičeni do ločenih nepovratnih sredstev za potne stroške v skladu s členom I.2.A. Izredni stroški za drago potovanje nadomeščajo ločena nepovratna sredstva za potne stroške.
* Upravičenec lahko za izredne stroške finančnega jamstva pri nacionalni agenciji predloži zahtevek za financiranje. Sredstva za podporo za izredne stroške za visoke potne stroške se lahko, potem ko so udeleženci izbrani, dajo na razpolago na dva načina. Upravičenec lahko vloži zahtevek za financiranje pri nacionalni agenciji ali izvede proračunsko prerazporeditev v skladu s členom I.16.

1. Dokazila:

* dokazilo o stroških finančnega jamstva, ki ga izda organ, ki je upravičencu zagotovil jamstvo, in na katerem so navedeni ime in naslov organa, ki je izdal finančno jamstvo, znesek in valuta stroškov jamstva ter datum in podpis pravnega zastopnika organa, ki je izdal jamstvo.
* V primeru potnih stroškov: dokumentacija, ki utemeljuje potrebo po teh nepovratnih sredstvih za udeleženca in jo podpiše organizacija gostiteljica ali pošiljateljica ter v kateri so navedeni ime udeleženca, namen aktivnosti ter njen začetni in končni datum, dokumentacija o načrtovanih dejanskih stroških in njihovi odobritvi s strani nacionalne agencije ter dokazilo o plačilu povezanih stroškov na podlagi računov, na katerih so navedeni ime in naslov organa, ki je izdal račun, znesek in valuta, datum računa ter potek poti.

1. Poročanje:

* Za neposredne stroške: upravičenec mora za vsako stroškovno postavko v tej proračunski kategoriji navesti vrsto stroškov in dejanski znesek nastalih stroškov.
* Za posredne stroške: poročanje ni potrebno.

# POGOJI ZA UPRAVIČENOST AKTIVNOSTI PROJEKTA

1. Upravičenec mora zagotoviti, da so aktivnosti projekta, za katere so bila dodeljena nepovratna sredstva, upravičene v skladu s pravili iz Vodnika za prijavitelje Erasmus+.
2. Čas poti se ne upošteva pri ugotavljanju skladnosti z minimalnim upravičenim trajanjem aktivnosti mobilnosti, določenim v Vodniku za prijavitelje.
3. Aktivnosti, ki niso v skladu s pravili iz Vodnika za prijavitelje Erasmus+ (kakor so dopolnjena s pravili iz te priloge), mora nacionalna agencija razglasiti za neupravičene, zneske nepovratnih sredstev za zadevne aktivnosti pa je treba v celoti izterjati. Izterjava mora zajeti vse proračunske kategorije, za katere so bila dodeljena nepovratna sredstva v zvezi z aktivnostjo, ki je razglašena za neupravičeno.

(d) Upravičenec lahko porabi do 20 % nazadnje dodeljenih nepovratnih sredstev za projekt iz člena I.3.1 za izhodno mobilnost študentov in osebja v tretje države, ki niso pridružene programu (proračunski delež za mednarodno mobilnost). V ta proračunski delež se štejejo naslednje proračunske kategorije:

* nepovratna sredstva za mednarodno mobilnost študentov: individualna podpora in podpora za potne stroške,
* nepovratna sredstva za mednarodno mobilnost osebja: individualna podpora in podpora za potne stroške,
* organizacijska podpora za mobilnost: izračunana na podlagi števila mednarodnih mobilnosti, pri čemer je stopnja na mednarodno mobilnost povprečna organizacijska podpora za mobilnost za projekt na posamezno mobilnost,
* podpora za vključevanje za organizacije.

Proračunski kategoriji dejanskih stroškov (postavke nepovratnih sredstev) „podpora za vključevanje za udeležence“ in „izredni stroški za drago potovanje“, ki se uporabljata za mednarodno mobilnost, se ne upoštevata pri izračunu proračunskega deleža za mednarodno mobilnost niti kot del skupnih nepovratnih sredstev za projekt niti kot del sredstev za mednarodno mobilnost, o katerih se poroča.

# KONČNO POROČILO

Končno poročilo se oceni v povezavi s poročili udeležencev na podlagi skupnega sklopa meril kakovosti, ki se osredotočajo na naslednje vidike:

* v kolikšni meri je bil projekt izveden v skladu s sporazumom o nepovratnih sredstvih;
* v kolikšni meri je bil projekt izveden ob upoštevanju zahtev glede kakovosti in skladnosti iz listine Erasmus za terciarno izobraževanje ter veljavnih medinstitucionalnih sporazumov;
* v kolikšni meri so bili zneski nepovratnih sredstev, namenjeni udeležencem mobilnosti, nakazani udeležencem v skladu s pogodbenimi določbami iz sporazuma med upravičencem in udeležencem na podlagi predlog iz Priloge V k Sporazumu.

Končno poročilo se oceni skupno z največ 100 točkami. Če nacionalna agencija meni, da projekt ni izveden v skladu z zavezo kakovosti, ki jo je sprejel upravičenec, lahko poleg ali namesto tega od upravičenca zahteva, naj do dogovorjenega roka pripravi in izvede akcijski načrt ter tako izpolni veljavne zahteve. Če upravičenec akcijskega načrta do roka ne izvede zadovoljivo, lahko nacionalna agencija Evropski komisiji priporoči, naj upravičencu prekliče listino Erasmus za terciarno izobraževanje.

# ZNIŽANJE NEPOVRATNIH SREDSTEV ZARADI SLABEGA ALI DELNEGA IZVAJANJA ALI IZVAJANJA Z ZAMUDO

Nacionalna agencija lahko na podlagi končnega poročila, ki ga predloži upravičenec (vključno s poročili posameznih udeležencev, ki so sodelovali v aktivnostih mobilnosti), ugotovi, da je projekt izveden slabo, delno ali z zamudo.

Nacionalna agencija lahko poleg tega upošteva tudi informacije, ki jih prejme iz katerega koli drugega ustreznega vira in ki potrjujejo, da projekt ni izveden v skladu s pogodbenimi določbami. Drugi viri informacij lahko vključujejo nadzorne obiske, vmesna poročila v zvezi z akreditacijo, preglede dokumentacije ali preglede na kraju samem, ki jih izvede nacionalna agencija.

Če končno poročilo skupno prejme manj kot 60 točk, lahko nacionalna agencija zniža končni znesek nepovratnih sredstev za organizacijsko podporo zaradi slabega ali delnega izvajanja ukrepa ali izvajanja ukrepa z zamudo, čeprav so bile vse sporočene aktivnosti upravičene in so se dejansko izvedle. V tem primeru lahko znižanje nepovratnih sredstev znaša:

* 10 %, če končno poročilo prejme najmanj 50 točk in manj kot 60 točk;
* 25 %, če končno poročilo prejme najmanj 40 točk in manj kot 50 točk;
* 50 %, če končno poročilo prejme najmanj 25 točk in manj kot 40 točk;
* 75 %, če končno poročilo prejme manj kot 25 točk.

# SPREMEMBE NEPOVRATNIH SREDSTEV

(a) Spremembe nepovratnih sredstev zaradi prerazporeditve sredstev ali razpoložljivosti dodatnih sredstev

V okviru prerazporeditve sredstev na področju mobilnosti v terciarnem izobraževanju ali kadar dobi nacionalna agencija na voljo dodatna sredstva za (ponovno) dodelitev upravičencem, se lahko skupni najvišji znesek nepovratnih sredstev iz člena I.3.1 zviša, če: je v fazi vmesnega poročanja potekalo ali je predvideno veliko število aktivnosti mobilnosti ali daljše trajanje aktivnosti izhodne mobilnosti (vključno s povabljenim osebjem iz podjetij, kadar je primerno). Merila, v skladu s katerimi se lahko zagotovijo dodatna sredstva, so mobilnosti in kombinirani intenzivni programi.

Če je iz vmesnega poročila razvidno nižje število ali krajše trajanje aktivnosti mobilnosti, ki kaže, da upravičenec ne bo mogel v celoti izkoristiti dodeljenih nepovratnih sredstev, se lahko skupni najvišji znesek nepovratnih sredstev iz člena I.3.1 izjemoma zniža s spremembo, ki jo podpiše samo nacionalna agencija. Upravičenec bo imel na voljo 30 dni za podajo pripomb.

(b) Zvišanje nepovratnih sredstev za podporo za vključevanje in izredne stroške

Ker ni določbe, v skladu s katero bi se lahko v fazi prijave na področju terciarnega izobraževanja zaprosilo za podporo za vključevanje ali za izredne stroške, lahko upravičenec po izboru udeležencev zaprosi za dodatna nepovratna sredstva. Tako podporo za vključevanje lahko nacionalna agencija zagotovi za udeležence z manj priložnostmi in njihovo organizacijo ali v primeru izrednih stroškov iz člena II.2.B.

(c) Pogodbene spremembe

V skladu s členom II.13 Priloge I k Sporazumu se vsaka sprememba nepovratnih sredstev v skladu z oddelkom V(a) in (b) izvede v obliki spremembe Sporazuma.

# PREVERJANJA UPRAVIČENCA DO NEPOVRATNIH SREDSTEV IN PREDLOŽITEV DOKAZIL

V skladu s členom II.27 Priloge I k Sporazumu se lahko pri upravičencu izvedejo preverjanja in revizije v zvezi s Sporazumom. Namen preverjanj in revizij je prepričati se, ali je upravičenec nepovratna sredstva upravljal ob upoštevanju pravil iz Sporazuma, da se določi končni znesek nepovratnih sredstev, do katerega je upravičen upravičenec.

Preverjanje končnega poročila je treba izvesti za vse projekte. Poleg tega se lahko za projekt izvede dodatno preverjanje dokumentacije ali pregled na kraju samem, če je sporazum za projekt vključen v vzorec nacionalne agencije, ki ga zahteva Evropska komisija, ali če ga je nacionalna agencija izbrala za usmerjeno preverjanje na podlagi ocene tveganja.

Za preverjanje končnega poročila in preverjanje dokumentacije mora upravičenec nacionalni agenciji predložiti fizične ali elektronske kopije dokazil iz oddelka I.2, razen če nacionalna agencija zahteva predložitev izvirnikov. Nacionalna agencija mora izvirnike dokazil po analizi vrniti upravičencu. Če upravičenec ni zakonito pooblaščen za pošiljanje izvirnikov dokumentov za preverjanje končnega poročila ali dokumentacije, se lahko namesto tega pošlje kopija dokazil.

Nacionalna agencija lahko od upravičenca za katero koli vrsto preverjanja zahteva, da predloži dodatna dokazila ali dokaze, ki se običajno zahtevajo za drugo vrsto preverjanja, kot je določeno v členu II.27 Splošnih pogojev.

Različna preverjanja morajo vključevati:

1. **Preverjanje končnega poročila**

Preverjanje končnega poročila se izvede v fazi končnega poročanja v prostorih nacionalne agencije, da se določi končni znesek nepovratnih sredstev, do katerega je upravičen upravičenec.

Končno poročilo, ki ga upravičenec predloži nacionalni agenciji, mora vsebovati naslednje informacije (če je primerno glede na obliko ukrepa in zadevni projekt):

* prispevki na enoto, porabljeni za proračunske kategorije:
  + organizacijska podpora
  + organizacijska podpora za kombinirane intenzivne programe
  + podpora za potne stroške
  + individualna podpora
  + podpora za vključevanje za organizacije
* dejansko nastali stroški za proračunske kategorije:
  + podpora za vključevanje za udeležence
  + izredni stroški

1. **Preverjanje dokumentacije**

Preverjanje dokumentacije je poglobljeno preverjanje dokazil v prostorih nacionalne agencije, ki se lahko izvede v fazi končnega poročanja ali po njej. Upravičenec mora na zahtevo nacionalni agenciji predložiti dokazila za vse proračunske kategorije.

1. **Pregledi na kraju samem**

Preglede na kraju samem izvede nacionalna agencija v prostorih upravičenca ali drugih prostorih, relevantnih za izvajanje projekta. Upravičenec mora med pregledi na kraju samem nacionalni agenciji dati na voljo v pregled izvirnike dokazil za vse proračunske kategorije in ji omogočiti dostop do evidentiranih stroškov projekta v svojih računovodskih izkazih upravičenca.

Pregledi na kraju samem lahko potekajo v naslednjih oblikah:

* **pregled na kraju samem med izvajanjem projekta**: ta pregled se izvede med izvajanjem projekta, da lahko nacionalna agencija neposredno preveri dejansko stanje in upravičenost vseh aktivnosti in udeležencev projekta.
* **pregled na kraju samem po zaključku projekta**: ta pregled se izvede po koncu projekta in običajno po preverjanju končnega poročila.
* **Preverjanje sistemov**

Preverjanje sistemov se opravi, da se ugotovita sistem upravičenca za vlaganje rednih zahtevkov za nepovratna sredstva v okviru programa in njegova skladnost z zavezami, prevzetimi na podlagi akreditacije. Preverjanje sistemov se izvede, da se ugotovi skladnost upravičenca s standardi za izvajanje, h katerim se je zavezal v okviru programa Erasmus+. Upravičenec mora nacionalni agenciji omogočiti, da preveri dejansko stanje in upravičenost vseh aktivnosti in udeležencev projekta z vsemi dokumentarnimi sredstvi, vključno z video in fotografsko evidenco izvedenih aktivnosti, da se prepreči dvojno financiranje ali druge nepravilnosti.